प्रेरणा ने समाज के लिए कुछ करने की चाहत में साल 2012 में दिल्ली के स्लम में रहने वाले बच्चों को फिल्म मेकिंग का काम सीखाना शुरू किया। शुरूआत में स्लम में रहने वाले बच्चों के माता-पिता को इस काम के लिए काफी समझाना पड़ा। ये बच्चे ऐसे परिवारों से आते थे जो की पैसा कमाने में अपने माता-पिता की मदद करते थे। प्रेरणा ने तब फैसला किया कि वो शनिवार और रविवार के दिन इन बच्चों को फिल्म मेकिंग का काम सिखाएंगी, क्योंकि इस दिन इन बच्चों की छुट्टी होती थी। उन्होंने इस काम को अपने मित्र केविन के साथ शुरू किया।